



IZVJEŠTAJ O STANJU SUDSKIH PREDMETA
za razdoblje od 01.01.2026. do 01.06.2026. godine
(aktivni predmeti)


1. OPĆINSKI SUD U VARAŽDINU, P-1009/2019 (ranije P-513/2016)
TUŽITELJI: Suvlasnici zgrade u Varaždinu, Ulica hrvatskih branitelja br.9, 11, 13 i 15, zastupani po Miroslavu Marciušu, vl. Obrta FILMAR iz Varaždina, Josipa Kozarca 53, OIB 52920466125, kao upravitelju zgrade u Varaždinu, Ulica hrvatskih branitelja br.9, 11, 13 i 15, 
c/a 
TUŽENIK: CONING d.d. u stečaju i ZAGORJE TEHNOBETON d.d. 
RADI: naknade štete i otklanjanja nedostataka
VPS: 252.642,50 HRK/33.531,42 €

Parnica se vodi radi otklanjanja nedostataka na krovu stambene zgrade Ulica hrvatskih branitelja 9,11,13 i 15 u Varaždinu. 
U nastavku ovog parničnog postupka i nastavno na sve do sada podnesene izvještaje, posljednje ročište glavne rasprave u predmetu bilo je održano još tri ročišta glavne rasprave u siječnju, ožujku i lipnju 2026. godine na kojima su saslušani svjedoci Mladen Ožanić, Mira Lazarević, Rajka Krajcer Obadić i Zlatko Ježovita, a to na okolnosti da je građevina u trenutku primopredaje bila bez nedostataka te svjedok Emir Tuholjak kao i Zoran Svetec sve na okolnost da u času primopredaje građevina nije imala nikakve nedostatke. Glavna rasprava je zaključena te je određeno ročište za objavu presude za dan 09.07.2026. godine.

2. TRGOVAČKI SUD U VARAŽDINU, P-118/2014
TUŽITELJI: GP STANORAD d.o.o. Čakovec, Matice Hrvatske 10, OIB: 28410884585, kao upravitelj Zgrade u Varaždinu, Hrvatskih branitelja 2, i dr. (Suvlasnici zgrade u Varaždinu, Hrvatskih branitelja 2, ukupno 50 suvlasnika)
c/a
TUŽENIK: CONING d.d. u stečaju i ZAGORJE TEHNOBETON d.d. Varaždin RADI: otklanjanja nedostataka i naknade štete
VPS: 1.264.695,05 HRK + 2.264.695,06 HRK

Parnica se vodi radi naknade štete i otklanjanja nedostataka na stambenoj zgradi Ulica hrvatskih branitelja br.2. U tijeku je postupak radi utvrđivanja osnovanosti i visine eventualne štete time da dokazi još uvijek nisu provedeni osim osiguranja dokaza koji je prethodio pokretanju parnice. U međuvremenu, sud je dana 09.07.2020.godine donio Rješenje o nastavku parničnog postupka ali je na predmetno rješenje tuženik Zagorje tehnobeton d.d. uložio žalbu iz razloga što se nad tim društvom vodi postupak predstečajne nagodbe, a koja žalba je odbijena, a dijelom odbačena slijedom čega se očekuje nastavak ovog postupka i zakazivanje ročišta.

3. Postupak izvlaštenja nekretnine pred Uredom državne uprave u Ličko Senjskoj Županiji, Služba za gospodarstvo i imovinsko pravne poslove, Senj, 
Poslovni broj Klasa: UP/I-943-04/07-01/04
Radi: donošenja rješenja o potpunom izvlaštenju nekretnina k.o. Stinica po predlagatelju Hrvatske ceste d.o.o. Zagreb

Konačna odluka upravnog tijela u ovom postupku je Rješenje kojim se utvrdilo da se prihvaća prijedlog za izvlaštenje Hrvatskih cesta d.o.o. Zagreb u odnosu na nekretnina zk.čbr. 2337/3, 2338/8, čkbr.2338/7  te čkbr.2467/35 dok je odbijen prijedlog Coning d.d. u stečaju za izvlaštenje preostalog dijela čkbr 2338/6 koja je u međuvremenu utvrđena kao pomorsko dobro te je odbijen i prijedlog da se izvlasti i  „zub od burobrana“. Također je utvrđeno da izvlaštenik Coning d.d. u stečaju ima pravo na naknadu u iznosu od 1.468.378,94 kuna ali je utvrđeno i to da je i veći iznos, odnosno 1.468.378,94 kn korisnik izvlaštenja već platio i to temeljem sporazuma od 09.05.2012.godine. Također je određeno i to da svaka stranka snosi svoje troškove postupka izvlaštenja. Na predmetnu odluku Hrvatske ceste d.d. uložile su žalbu te je drugostupanjsko upravno tijelo – Ministarstvo pravosuđa i uprave donijelo Rješenje kojim je usvojena žalba Hrvatskih cesta d.d. i predmet vraćen na ponovni postupak radi pogrešnog obračuna naknade kako je istu izvršilo prvostupanjsko upravno tijelo. Nova odluka još uvijek nije donesena niti je određeno posebno ročište.


4. OPĆINSKI SUD U KARLOVCU
Poslovni broj: P-394/2024

TUŽITELJ: 	MARIJA KUKA, Petra Filipca 6, 47 000 Karlovac

TUŽENIK: 	CONING d.d. u stečaju, Ulica Augusta Šenoe 4-6, Varaždin
		42 000 Varaždin

RADI: utvrđenja ništetnim ugovora o prodaji

Tužiteljica Marija Kuka podnijela je tužbu protiv Coning d.d. u stečaju sa tužbenim zahtjevom da se utvrdi da je ništetan Ugovor o kupoprodaji nekretnina kojeg su sklopili GP NOVOTEHNA u stečaju, Karlovac, A. Vranyczanya 1 kao prodavatelj te CONDELTA d.d. Varaždin, A. Šenoe 4-6 kao kupac dana 08.04.1994.g. na kojem Ugovoru je za prodavatelja potpis ovjerila stečajna upraviteljica prodavatelja JASNA RAJKOVIĆ dana 08.04.1994. kod Ureda za opću upravu Karlovac pod brojem Z-2565/94 u dijelu koji se odnosi na predmet prodaje, koji predstavlja 28. suvlasnički dio: 1/30 etažno vlasništvo (E-28), jednosobni stan na adresi Petra Filipca 6 , na prvom katu koji se sastoji od jedne sobe, kuhinje, izbe, kupaonice sa WC-om, predsoblja, veličine 38,27 m2, koji je neodvojivo povezan sa 1/30 dijela kčbr. 767/7 ulica Petra Filipca od 555 m2, dvorište od 249 m2, stambena zgrada ul. Petra Filipca od 306 m2, upisana u z.k.ul.br. 6527 k.o. Karlovac II, te traži da Coning d.d. u stečaju isto prizna i trpi te dozvoli da se temeljem presude vrati staro zemljišno knjižno stanje prije provedbe Rješenja Zemljišnoknjižnog odjela ovog suda od 27.04.2023. broj Z-5718/2023. Na tužbu je odgovoreno u zakonom propisanom roku osporavajući je u cijelosti te još uvijek nije zakazano pripremno ročište niti odlučeno o prigovoru stvarne nenadležnosti suda u Karlovcu.

